

**Alle medlemmer i Ullensaker Arbeiderparti ønskes velkommen**

**til medlemsmøte 25. november kl 18.00 som nettmøte i Teams.**

Bruk nettlinken i mail-teksten for å komme inn på møtet.

Saker:

1: Godkjenning av innkalling og dagsorden

2: Konstituering av møtet

3: Forslag til Arbeiderpartiets valgprogram 2021.

4: Behandling av forslaget til kommunebudsjett for 2021.

5: Eventuelt

**------------------------------------------**

**Sak 1: Godkjenning av innkalling og dagsorden**

Styrets innstilling:  
Innkallingen godkjennes

Dagsorden godkjennes

**Sak 2: Konstituering**

Valg av ordstyrer

Valg av sekretær

Valg av to protokollunderskrivere

**Sak 3: Aps stortingsvalg-program 2021. Forslag til endringer.**

Siden fristen for innsending av forslag fra enkeltmedlemmer er ute, er det kun partiets organer som Ullensaker Arbeiderparti v/medlemsmøtet som nå kan sende inn endringsforslag. Aps utkast ligger på nettet. Søk på f.eks «Ap program» på google.

**Innkomne forslag og styrets innstilling:**

**4.1: Forslag fra Kristine Larsen**

Linje 1565/1566: «*For Arbeiderpartiet er det et mål at alle barn som trenger spesialundervisning, skal få det av faglært personell».*  
Endres til:  
For Arbeiderpartiet er det et mål at alle barn som trenger spesialundervisning, skal få det av en pedagog.  
Begrunnelse:  
Undervisning til de mat sårbare barna som trenger tettest oppfølging for å lære må få undervisningen sin av pedagogisk personell. I dag jobber det mange ulike yrkesgrupper i skolen. Både miljøterapeuter og barne/ungdomsarbeidere. Disse har en helt annen faglig bakgrunn en en pedagog/spesped.

Styrets innstilling: Støttes

**4.2: Forslag fra Beathe Christensen**

Linje 2109 «*Gjennomgå praksisen av av rett til nødvendig helsehjelp som ikke kan vente, for personer uten lovlig opphold, og vurdere ordninger for å sikre at disse rettighetene oppfylles.*

Byttes med: Gjennomgå praksisen av rett til nødvendig helsehjelp som ikke kan vente, for personer uten lovlig opphold, og sikre ordninger slik at disse rettighetene oppfylles.

Styrets innstilling: Støttes

Linje 2171: *Erstatte pakkeløsninger i psykisk helsevern med mindre byråkratiske løsninger og mere tillit til fagpersoner i tjenesten.*

Byttes med : Videreføre pakkeforløp i psykisk helse og rus i samarbeid med tjenesten, brukere og pårørende.

Styrets innstilling: Støttes

Forklaring:

Pakkeforløpet i psykisk helsevern og rus ivaretar allerede punktene 2153, 2156, og 2175. (Det betyr ikke at man ikke skal videreutvikle tjenesten og samarbeidet).

Argumenter for å beholde pakkeforløpene:

Pakkeforløp sikrer likeverdige tjenester. Det er et godt oppslagsverk med lenker til god behandling. Sikrer kvalitet i tjenesten. Vi må ikke glemme at det var et ønske fra  brukere- og pårørende om innføring pakkefoløp for å sikre gode tjeneste. Sikrer også like tjenester uansett hvor du bor.Mange i tjenesten ønsker pakkeforløp. Kan på sikt gi en mere effektiv tjeneste og allerede i dag har den kortett ned ventetid. Synes det er merkelig hvis AP går inn fir å fjerne pakkeforløpene i psykisk helsevern og i BUP, da dette ikke er ferdig evaluert.. Pakkeforløpene sikker også gode tjenester til eldre med psykiske lidelser. . Pakkeforløpende skal også sikre større ambulant virksomhet samt involvere pårørende i større grad.

Linje 2173: *Fjerne egenandelen for pasienter t.o.m. 25 år for behandling i offentlig psykisk helsevern.*

Ønsker å tilføye: At pasienter som allerede går i behandling ved BUP i større grad ikke overføres voksenpsykiatrien, men får gå i barne-og ungdomspsykiatri fram til fylte  25 år.

Styrets innstilling: Støttes

Linje 2181: *Tilby tettere oppfølging og muligheter for hjemmebesøk av helsepersonell etter utskrivelse fra psykisk helsevern, og bygge ut ACT- og FACT- team over hele landet.*

Byttes med: Bygge ut ACT-og FACT-team i  samarbeid med spesialisthelsetjenesten og kommunene etter evidensbasert forskning der det er behov for slike tjenester.

Styrets innstilling: Støttes

**4.3 Forslag fra Vinjar Tufte:**

Linje 238 og 239: «*Gi vanlige folk i Norge bedre økonomi gjennom en mer omfordelende*

*inntektskatt».*

Forklaring: Foreslått ny inntekts-skattetabell gir økt skatt fra inntekter over 750.000, men det gir vesentlig mer skattelette ved

inntekt 600.000 enn f.eks ved 300.000 eller 400.000. Dette blir urettferdig mener jeg.

Forslag tillegg på linje 239: Mer rettferdig omfordeling av inntektskatt beregnes med et fast beløp, f.eks.kr 3000 i skattelette for inntekter opp til 600.000, derfra fases ned til 0 ved grense750.000 og med økt skatt fra 750.000 og oppover.

Styrets innstilling: Støttes

Linje 2842: «*Gi pensjonistenes organisasjoner økt medbestemmelse og mulighet til å drøfte viktige spørsmål i eldrepolitikken».*

Forslag: Linje 2842 endres til: Gi pensjonistenes organisasjoner økt medbestemmelse i årlige lønnsforhandlinger og mulighet til å drøfte viktige spørsmål i eldrepolitikken med regjeringen.

Styrets innstilling: Gi pensjonistenes organisasjoner økt medbestemmelse og mulighet til å drøfte viktige spørsmål i eldrepolitikken med regjeringen.

Linje 3396: «Både finansiering av, kontroll over og innsyn i religiøse samfunn er viktige offentlige oppgaver».

Forslag: Ordene «kontroll over» religiøse samfunn – strykes.

Styrets innstilling: Støttes ikke

Linje 3415: Forslag tillegg til linje 3415: Ap vil gå inn for styrket tiltak ved undervisning for innvandrere - om norsk samfunn og kultur og lover der dette kan være i strid med innvandrernes religion og kultur vedrørende menneskerettigheter. Med videre oppfølging med veiledning og hjemmebesøk.

Styrets innstilling: Støttes.

Linje 3418: Tillegg: Ap vil jobbe for at offentlige institusjoner som sykehus, fengsler, universiteter o.l. skal ha likestilte tilbud til pasienter og pårørende ved ønsker om livssynsbetjening. Dvs ansatt fagutdannet psykologitjeneste som førstelinjetilbud og at prester og repr fra andre tros- og livssynssamfunn tilkalles.

Styrets innstilling: Støttes.

Ny linje 3429: Forslag: Ap vil jobbe for at hver kommune har verdige og likestilte tilbud om livssynsnøytrale seremonilokaler som alle kan bruke, spesielt til gravferder. Dvs nøytrale, høytidelige og store nok flerbrukshus som også kan brukes som religiøst kirke/bønne-rom og til sorg- og minnemarkeringer i offentlig/kommunal regi.

Styrets innstilling: Støttes.

Ny linje 3430: Forslag: Ap vil jobbe for offentlig utredning av spørsmålet om aktiv dødshjelp i tråd med definisjoner fra Foreningen Retten til en verdig død.

Styrets innstilling: Delt: 3 ja, 4 nei.

**Info fra nettsiden til Foreningen Retten til verdig død:**

Aktiv dødshjelp er et samlebegrep for det forhold at noen hjelper en annen å dø på dennes uttrykkelige forespørsel om slik hjelp. Aktiv dødshjelp er straffbart etter Straffeloven i Norge. Begrepet dekker normalt to ulike former for hjelp.

**a) Assistert livsavslutning:** Dette er når en lege skriver ut en resept på dødelig medisiner som pasienten selv må innta. Dette skjer vanligvis ved at pasienten blander medisinen ut en væske som så drikkes (f.eks [Oregon-modellen](https://www.livstestament.org/aktiv-dodshjelp/#aktiv-3)), men det kan også skje intravenøst hvor pasienten selv åpner slangen slik at medisinen går inn i kroppen.  
**b) Eutanasi:**Det er begrepet som brukes når det er en lege som setter en injeksjon på pasienten i den hensikt at pasienten skal dø.

Assistert livsavslutning er tillatt i Sveits, 7 amerikanske delstater, to australske delstater og Colombia. Eutanasi er tillatt i BeNeLux-landene og i Canada.

**4.4 Forslag fra AUF v/ Ramjar Latifi**

**Under kap: Et godt arbeidsliv for alle. (fra linje 989):**

Tillegg: Kommunale jobber for ungdom

Ungdom og ufaglærte sliter stadig mer med og få jobb. Ifølge SSB hadde 75 prosent av all

ungdom sommerjobb eller en deltidsjobb i 1998, mens i 2015 var tallet halvert. Samtidig ser

vi at barnefattigdom er et stadig økende problem. I 2018 vokste 100 000 barn opp i et

lavinntektshjem. Mye tyder på at det er vanskeligere for de med innvandrerbakgrunn å få

seg jobb. Skillet er nemlig stort mellom de etnisk norske og de med innvandrer bakgrunn.

Kun halvparten så mange unge med innvandrerbakgrunn hadde egne yrkesinntekter i 2015,

sammenlignet med unge uten innvandrerbakgrunn.

Dette er særlig problematisk fordi ungdommer med innvandrerbakgrunn oftere kommer fra

lavinntektsfamilier. Ungdom jobber sjelden i offentlig sektor og i Ullensaker kommune har

tallet på kommunale sommerjobber gått ned. I 2018 ble 62 ungdommer tilbyd kommunal

sommerjobb, mens i 2019 var det kun 30.

Forslag:

- Innføre flere kommunale sommerjobber for ungdom i hele kommune-Norge.

- Det skal legges til rette for at ufaglærte ungdommer kan jobbe deltid i kommunen,

ved å opprette flere stillinger kun for dette.

Styrets innstilling: Støttes.

**Ny linje 2947 Klima:** Flere søppelkasser og avfallsbeholdere

Forslag: Utsetting av flere søppelkasser og avfallsbeholdere - med sorteringsmuligheter inklusiv fraksjon for panteflasker - på offentlige plasser, ved kjøpesentra og steder der allmenheten ferdes. Dette for mindre forsøpling og økt resirkulering da vi ser at bruk av engangsmunnbind har ført til mer forsøpling ute i naturen og på offentlige steder.

Styrets innstilling: Støttes.

Forklaring:

Korona pandemien har ført til flere strenge tiltak for å beskytte oss mot smitte, blant annet

munnbind. Munnbind har vist seg å ha en beskyttende effekt mot viruset. Problemet med

spesielt engangsmunnbind er at det inneholder plast, og disse har blitt kastet ute i naturen og

ved havet. Munnbind av plast kan bli værende ute i naturen i svært lang tid. Plast ute i

naturen kan få brutale og dødelige følger, for mange dyr kan dette minne om mat. For dyr ute

i naturen kan plast enten kvele dem eller samle seg opp i magen uten at de tilfører

næringsstoffer. Dette kan føre til at dyr dør av underernæring. De fleste som kvitter seg med

munnbind ute i naturen, kaster det der fordi det ikke er noen søppelkasser i nærheten. Ved å

sette opp flere søppelkasser slik at de blir mer tilgjengelig har vi muligheten til å avverge mer

plast i naturen. Miljøet skal ikke lide av tiltakene mot Covid - 19.

Resirkulering og kildesortering er viktige dagligdagse tiltak for å ta vare på miljøet. Men hvis

muligheten for å kunne kildesortere på offentlige steder ikke er tilstrekkelig kan man måtte ty

til å kaste et materiale i feil søppelkasse. Dette er et problem vi ser spesielt med flasker som

istedenfor å pante blir kastet i søppelkasser. Ved å innføre pantekasser ved søppelkassene

vil muligheten til å kildesortere bli enklere for hver og en. Derfor kan pantekasser være en

løsning på dette problemet.

**Linje fra 1505 Skole og utdanning:**

Forslag:

* Øke lærertettheten i skolen, og øke antallet faglærte assistenter/fagarbeidere.
* Staten skal sikre at lærenormen i kommune-Norge blir oppfylt, ved øremerkede støtteordninger som skal gå til formålet.

Styrets innstilling: Støttes.

Forklaring:

En viktig faktor til grunnskoleelevers læring er tilstedeværelse av lærere og assistenter som kan hjelpe dem der det trengs. Mange av disse elevene føler seg ikke sett i en hektisk og travel skolehverdag. Derfor ønsker Ap å gå inn for flere lærere og assistenter i grunnskolen, med et større fokus på å få inn flere faglærte assistenter.

Alt for mange elever faller ut i grunnskolen, dette er et samfunnsproblem som kan ha store ringvirkninger i senere år. En viktig ressurs for å fange opp disse elevene, er lærere og assistenter i skolen som ser hver enkeltelev og hjelper dem med sine konkrete problemer. Derfor er det viktig å ha nok assistenter og lærere til stede. En lærer har ikke tid eller muligheten til å sette seg inn i hver elev sin situasjon, og kan derfor uheldigvis ende opp med å ikke få hjulpet alle godt nok. Her kommer assistentene inn, som i stor grad vil gjøre det lettere for alle i klasserommet å føle på utbytte fra timene. Det blir flere å hendevende seg til, og derfor mer effektiv læring i timene. En viktig detalj, er at disse assistentene til stor grad burde være faglærte. Det er viktig å få lærde assistenter inn i skolen, slik at foreldre og lærere kan stole på at jobben som blir gjort er riktig, og at elevene får utbytte av å ha assistentene til stede.

-------------------------------

Les Aps programforslag her: [https://www.arbeiderpartiet.no/om/program/](https://u3637899.ct.sendgrid.net/ls/click?upn=tkA640SvDMtB33CDnYTP-2Bxy9gPVI5shzfVndDURCdMhGLYIgMbCTCuc3s4WO92xoKxIjzitPHiO02axW8mrpEA-3D-3Dcchy_QD8GnIKirM3BBMGCG0RZk645o-2Br3WRI3ruoonxa6x4FhufPSr01e4j8qxI46O9EQcR96voaBYxbcBTr3RkCNZom-2BM6ZKLDfgjt4ao-2FMgaAh-2BS3NQch8lpKBoUUtzDK3F8gvLhL1aUzlOEQP6AWPmO-2BeuwySjMAWjhJcbQijT9BTKfrlgJ6i-2FNMp9k-2BJGd2h0Okokf2qjslOGg1gc1pERexpfWcx0bfAvY3RYes7UvpM-3D)

**Sak 4: Kommunebudsjettet 2021**

Muntlig presentasjon.

Anledning for spørsmål.

Posisjonens budsjett offentliggjøres først i Formannskapsmøtet rådhuset 1. desember. Vennligst ingen «lekkasjer» før det😊. Rådmannens budsjettfremlegg som utgangspunkt ligger på kommunens nettside.

**Sak 5: Eventuelt**

Eventuelt-saker bes løftet i begynnelsen av møtet.